CELEX: C2006/131/06
Language: el
Date: 2006-06-03 00:00:00
Title: Υπόθεση C-253/03: Απόφαση του Δικαστηρίου (τρίτο τμήμα) της  23ης Φεβρουαρίου 2006  (αίτηση του Bundesfinanzhof για την έκδοση προδικαστικής αποφάσεως) — CLT-UFA SA κατά Finanzamt Köln-West (Ελευθερία εγκαταστάσεως — Φορολογική νομοθεσία — Φόροι επί των κερδών των εταιριών)

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/4
            
         Απόφαση του Δικαστηρίου (τρίτο τμήμα) της 23ης Φεβρουαρίου 2006 (αίτηση του Bundesfinanzhof για την έκδοση προδικαστικής αποφάσεως) — CLT-UFA SA κατά Finanzamt Köln-West
   (Υπόθεση C-253/03) (1)
   
   (Ελευθερία εγκαταστάσεως - Φορολογική νομοθεσία - Φόροι επί των κερδών των εταιριών)
   (2006/C 131/06)
   Γλώσσα διαδικασίας: η γερμανική
   Αιτούν δικαστήριο
   Bundesfinanzhof
   Διάδικοι στην υπόθεση της κύριας δίκης
   CLT-UFA SA
   κατά
   Finanzamt Köln-West
   Αντικείμενο της υποθέσεως
   Αίτηση εκδόσεως προδικαστικής αποφάσεως — Bundesfinanzhof — Ερμηνεία του άρθρου 52 της Συνθήκης ΕΚ (νυν, κατόπιν τροποποιήσεως, άρθρου 43 ΕΚ) και του άρθρου 58 της Συνθήκης ΕΚ (νυν άρθρου 48 ΕΚ) — Εθνική νομοθεσία περί αμέσων φόρων επί των κερδών των εταιριών — Φορολόγηση των μόνιμων εγκαταστάσεων — Συντελεστής φορολογίας των κερδών, τα οποία πραγματοποιούν οι θυγατρικές των αλλοδαπών ανωνύμων εταιριών, υψηλότερος από τον συντελεστή φορολογίας των κερδών, τα οποία πραγματοποιούνται από τις θυγατρικές και διανέμονται στις αλλοδαπές μητρικές εταιρίες
   Διατακτικό της αποφάσεως
   
               1)
            
            
               Τα άρθρα 52 της Συνθήκης ΕΚ (νυν, κατόπιν τροποποιήσεως, άρθρο 43 ΕΚ) και 58 της Συνθήκης ΕΚ (νυν άρθρο 48 ΕΚ) απαγορεύουν εθνική ρύθμιση, όπως η επίμαχη της κύριας δίκης, η οποία προβλέπει, στην περίπτωση υποκαταστήματος εταιρίας έχουσας την έδρα της σε άλλο κράτος μέλος, φορολογικό συντελεστή επί των κερδών του υποκαταστήματος αυτού μεγαλύτερο του φορολογικού συντελεστή επί των κερδών της θυγατρικής μιας τέτοιας εταιρίας, όταν αυτή η θυγατρική καταβάλλει εξ ολοκλήρου τα κέρδη της στη μητρική της εταιρία.
            
         
               2)
            
            
               Στο εθνικό δικαστήριο εναπόκειται να εκτιμήσει τον φορολογικό συντελεστή που πρέπει να εφαρμοστεί επί των κερδών ενός υποκαταστήματος, όπως το επίμαχο της κύριας δίκης, σε συνάρτηση με τον συνολικό φορολογικό συντελεστή που θα εφαρμοζόταν σε περίπτωση καταβολής των κερδών μιας θυγατρικής στη μητρική της εταιρία.
            
         
      (1)  ΕΕ C 200 της 23.8.2003.